“มูลนิธิมาดามแป้ง-เมืองไทยประกันภัย” ลุยช่วยเหลือผู้ป่วยโควิด 5 เขตรอบ กทม.
มูลนิธิมาดามแป้ง และ เมืองไทยประกันภัย หารือแนวทางขยายความช่วยเหลือผู้ป่วยโควิด-19 ใน 5 เขตรอบกรุงเทพฯ
"มูลนิธิมาดามแป้ง" และ "เมืองไทยประกันภัย" หารือแนวทางขยายความช่วยเหลือผู้ป่วยโควิด-19 ใน 5 เขตรอบกรุงเทพมหานคร
7 ก.ย. 2564

“มาดามแป้ง” นวลพรรณ ล่ำซำ กรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน) ในฐานะประธานกรรมการมูลนิธิมาดามแป้ง เดินทางมาร่วมหารือแนวทางการช่วยเหลือผู้ป่วยโควิด-19 ใน Community Isolation ต่อเนื่องเป็นระยะที่สอง หลังร่วมก่อตั้งศูนย์ดูแลผู้ป่วยใน 4 เขตรอบกรุงฯ โดยขยายความช่วยเหลือไปยังเขตคลองเตยเพิ่มเติม ซึ่งมี นางสาวอธิศรี วุฒิภาคภักดี ผ.อ.เขตราษฎร์บูรณะ, นายยุทธนา ป่าไม้ ผ.อ.เขตภาษีเจริญ, นายนันทพงศ์ แก้วศรี ผ.อ.เขตบึงกุ่ม, นายปารุส อรหัตมานัส ผ.อ.เขตวังทองหลาง และนางสาวปิยธิดา นิยม ผ.อ.เขตคลองเตย ร่วมหารือ เมื่อวันที่ 6 กันยายน ที่ผ่านมา ณ Community Isolation เขตราษฏร์บูรณะ
สำหรับความร่วมมือในระยะสอง ภายใต้การสนับสนุนจากมูลนิธิมาดามแป้ง และ เมืองไทยประกันภัย นั้น มุ่งเน้นให้ความช่วยเหลือผู้ป่วยที่เข้ารักษาตัวใน 5 เขต ซึ่งมีผู้ป่วยเข้ารับการรักษาจำนวนมาก มีดังนี้ วิทยาลัยพาณิชยการอินทราชัย เขตวังทองหลาง, โรงเรียนสุขุมนวพันธ์อุปถัมภ์ เขตบึงกุ่ม, โกดัง บมจ.ศรีไทยซุปเปอร์แวร์ เขตราษฎร์บูรณะ, วัดกำแพง (บางแวก) เขตภาษีเจริญ รวมถึงศูนย์ดูแลผู้ติดเชื้อโควิด-19 ชุมชนคลองเตย
การสนับสนุนศูนย์ดูแลผู้ป่วยทั้ง 5 เขต แบ่งเป็น 3 ประเด็นหลัก คือ
โดยร่วมกับสมาคมอสังหาริมทรัพย์ไทย และ บริษัท หลักทรัพย์หยวนต้า (ประเทศไทย) จำกัด แก่สำนักงานเขตราษฎร์บูรณะ และเครื่องผลิตออกซิเจน ขนาด 5 ลิตร จำนวน 25 เครื่อง แก่ศูนย์ดูแลผู้ป่วยทั้ง 5 ศูนย์
“มูลนิธิมาดามแป้ง มีแนวทางการทำงานในเชิงรุกและเชิงลึก เมื่อวิกฤตยังไม่จางหาย แผนงานจึงต้องมีความต่อเนื่องและปรับตัวเร็วตามสถานการณ์เสมอ เพื่อแบ่งเบาความเดือดร้อนให้ได้มากที่สุด จากการทำงานร่วมกับสำนักงานเขตและบุคลากรทางการแพทย์ในการตั้งศูนย์ดูแลในระยะแรกจนถึงปัจจุบัน ทำให้เราเหมือนคนครอบครัวเดียวกัน ลงเรือลำเดียวกันจึงต้องช่วยกันจนสุดทาง จึงได้ขยายความช่วยเหลือในประเด็นต่างๆ เหล่านี้ ด้วยเชื่อว่าจะช่วยให้วิกฤตนี้ผ่านพ้นไปได้โดยเร็ว” นางนวลพรรณ กล่าว
สำหรับท่านใดที่ต้องการร่วมสนับสนุนการทำงานของมูลนิธิมาดามแป้ง ร่วมบริจาคสมทบทุนได้ที่บัญชีธนาคารกสิกรไทย เลขบัญชี 092-2-61340-0 ชื่อบัญชี มูลนิธิมาดามแป้ง เพื่อโครงการสร้างสังคมแห่งการให้ หรือร่วมสมัครเป็นอาสากล้าใหม่กับเราได้ที่ http://bitly.ws/dsfM